Λιβάδι Αλπάρ στο εθνικό πάρκο
Το **Εθνικό Πάρκο Κισκουνσάγκ** (ουγγρικά: Kiskunsági Nemzeti Park‎) είναι ένα εθνικό πάρκο, που βρίσκεται στη συμβολή των ποταμών Δούναβη – Τίσα κυρίως στην κομητεία Μπακς-Κίσκουν της Ουγγαρίας. Δημιουργήθηκε το 1975 και ανακηρύχθηκε καταφύγιο βιόσφαιρας από την UNESCO. Το πάρκο καλύπτει έκταση 570 km 2 και εκτείνεται σε όλη την περιοχή της Μικρής Κουμάνια (Κισκουνσάγκ) της Μεγάλης Ουγγρικής Πεδιάδας.

Χαρακτηριστικά
--------------

Δεν είναι ένα ενιαίο έδαφος, αλλά περιλαμβάνει επτά χωριστά τμήματα, διάσπαρτα σε όλη την περιοχή.

Ένα από αυτά είναι η Κισκουνσάγκ της Στέπας, όπου ετήσιες εκδηλώσεις πραγματοποιούνται αναβιώνοντας τα παλιά έθιμα της ποιμενικής ζωής και την κτηνοτροφία.

Μια άλλη είναι η λίμνη Κόλον κοντά στην πόλη του Ισάκ. Είναι διάσημη για τις χελώνες, που υπάρχουν στα έλη, τους ερωδιούς, τις εκτάσεις άθικτων καλαμιών και εννέα είδη ορχιδέων, που αναπτύσσονται στην περιοχή. Ένα ενδιαφέρον φυσικό φαινόμενο είναι οι αμμόλοφοι στην περιοχή Φυλοπάζα. Οι αμμόλοφοι βρίσκονται σε μία περιοχή, που είναι στέπα και δημιουργήθηκαν κατά τους 17ο και 18ο αιώνα, όταν η υπερβόσκηση και η κλιματική αλλαγή προκάλεσαν την ερημοποίηση της περιοχής. Λέγεται ότι κινούνται υπό ευνοϊκές συνθήκες ανέμου.

Γεωγραφία
---------

Οι αλκαλικές λίμνες της Μικρής Κουμάνια βρίσκονται κοντά στο Φυλοπσάλας και το Σαμπαντσαλάς. Η μοναδική χλωρίδα και πανίδα τους έχουν ιδιαίτερη αξία. Αβοκέτες, χήνες και καλαμοκανάδες, που έχουν μαύρο φτέρωμα, φωλιάζουν στην περιοχή. Οι λίμνες παρέχουν ένα προσωρινό σπίτι για δεκάδες χιλιάδες αποδημητικά πτηνά. Αυτός ο ορνιθολογικός παράδεισος είναι επίσης ένα καταφύγιο βιόσφαιρας της UNESCO. Η λίμνη Σέλιντ κοντά στην Καλόκσα, η λίμνη Βάντκερτ δίπλα στην πόλη Σολτβαντκέρτ, η λίμνη Κουνφεχίρ και η λίμνη Σος στο Κισκουνχάλας είναι ιδανικά σημεία για κολύμβηση και κάμπινγκ.

Υπάρχουν πολλά τουριστικά μονοπάτια, μονοπάτια μελέτης και παρατηρητήρια, μέσα στο εθνικό πάρκο. Όλα συμβάλλουν σε μια μοναδική εμπειρία του Κισκουνσάγκ. Το κεντρικό μέρος του επισκέπτη του Εθνικού Πάρκου Κισκουνσάγκ, που ονομάζεται «Σπίτι της Φύσης», βρίσκεται στο Κέτσκεμετ. Το κτήριο περιλαμβάνει μία μόνιμη έκθεση, που αναφέρεται στη διατήρηση της φύσης στην Ουγγαρία, στα Εθνικά πάρκα της Ουγγαρίας και στα χαρακτηριστικά του οικοσυστήματος της περιοχής του Εθνικού πάρκου Κισκουνσάγκ. Εκεί παρέχονται πληροφορίες σχετικά με τις συνθήκες και τις δυνατότητες υπό τις οποίες μπορούν να επισκεφθούν τις προστατευόμενες περιοχές οι επισκέπτες.

Εικόνες
-------

* ΚαλαμοκανάςΚαλαμοκανάς
* ΧαλκοκουρούναΧαλκοκουρούνα
* Στεφανοφόρος (Coronella austriaca) (λείο φίδι)*Στεφανοφόρος (Coronella austriaca)* (λείο φίδι)
* Μενιανθές*Μενιανθές*
* Υπαίθριο μουσείο στο ΟπουστάσερΥπαίθριο μουσείο στο Οπουστάσερ
* ΘαλασσαετόςΘαλασσαετός
* Αγριόγαλος (Great bustard)Αγριόγαλος (Great bustard)

Εξωτερικοί σύνδεσμοι
--------------------

* επίσημη ιστοσελίδα του Εθνικού Πάρκου Κισκουνσάγκ
* Εικόνες πουλιών, που ζουν στο Εθνικό πάρκο Κισκουνσάγκ

Παραπομπές
----------

1. 1 2  «Kiskunság National Park wildlife location in Hungary, Europe | Wildlife Worldwide». *www.wildlifeworldwide.com*. Ανακτήθηκε στις 14 Απριλίου 2021.
2. ↑  «Lake Kolon». *Kiskunsági Nemzeti Park* (στα Αγγλικά). Ανακτήθηκε στις 14 Απριλίου 2021.
3. ↑  «Fülöpháza Sand Dunes». *Kiskunsági Nemzeti Park* (στα Αγγλικά). Ανακτήθηκε στις 14 Απριλίου 2021.
4. ↑  «House of Nature, Kecskemét». *Kiskunsági Nemzeti Park* (στα Αγγλικά). Ανακτήθηκε στις 14 Απριλίου 2021.
5. ↑  «Kiskunsági Nemzeti Park». *knp.nemzetipark.gov.hu*. Αρχειοθετήθηκε από το πρωτότυπο στις 14 Απριλίου 2021. Ανακτήθηκε στις 14 Απριλίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133769315
* LCCN: n85384082

 |

 |